غلام قادر بھیروی

مولانا غلام قادر ہاشمی سیالوی بھیروی اہلسنت کے مشہور و معروف اولیا و علما میں شمار ہوتے ہیں۔
 ولادت 
مولانا غلام قادر بھیروی کی ولادت 1265ھ مطابق 1849ء بھیرہ شریف ضلع سرگودھا پاکستان میں ہوئی۔

 تعلیم و تربیت 
آپ کی ابتدائی تعلیم و تربیت مرکزالاولیاء لاہور میں ہوئی، بعد اَزاں ہند اور پاکستان کے نامور علمائے کرام کی بارگاہ میں زانوئے تلمذ تہ کیے۔علامہ حافظ غلام محی الدین بگوی نقشبندی اورصدر الصدور مفتی صدر الدین آزردہ کا نام نمایاں ہے۔ آپ عرصہ درازتک جامعہ نعمانیہ میں تدریس فرماتے رہے،
 بیعت و خلافت 
آپ سلسلہ عالیہ چشتیہ میں شمس العارفین خواجہ شمس الدین چشتی سیالوی سے بیعت ہوئے اور اجازت و خلافت سے بہرہ ور ہوئے۔آپ بحرِ علوم وفنون تھے۔آپ کوقطبِ لاہور کہا جاتاتھا۔
 تصانیف 
آپ کئی کتب بھی تحریر فرمائیں، جن میں
 اسلام کی گیارہ کتابیں
 شَمسُ الضُّحٰی فِی مَدحِ خَیرِ الْوَریٰ
 حقیقتِ انوارِمحمدیہ
 نماز حضوری
 نماز ضروری
 ختمات خواجگان
 شمس الحنفیہ بجواب نورالحنفیہ وغیرہ مشہورتصانیف ہیں۔

 تلامذہ 
مولانا ضیاء الدین احمدمدنی، مفسرقرآن مولانا نبی بخش حلوائی اور امیرملت پیر سید جماعت علی شاہ محدث علی پوری آپ کے مشہور تلامذہ میں سے ہیں۔

 وفات 
آپ نے 19 ربیع الاول 1327ھ مطابق 10 اپریل 1909ء کو وصال فرمایا۔ مزار مبارک بیگم شاہی مسجد اندرون شہر لاہور پاکستان میں مَرجَعِ خَلائِق ہے۔ تذکرہ اکابر اہل سنت: محمد عبد‌الحکیم شرف قادری:صفحہ 326 نوری کتب خانہ لاہورسیدی ضیاء الدین احمد القادری، 1/613،فیضانِ شَمسُ العَارِفِین صفحہ 64 مکتبۃالمدینہ، باب المدینہ کراچی

 حوالہ جات 

زمرہ:علمائے اہلسنت
زمرہ:1849ء کی پیدائشیں
زمرہ:1909ء کی وفیات